CELEX: 
Language: bg
Date: 2017-06-02 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за изменение на приложения I и II към Регламент (ЕС) № 510/2011 на Европейския парламент и на Съвета с цел адаптирането им към промените в регулаторната процедура за изпитване, която се използва за измерването на CO2 от леки търговски превозни средства

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               Предстои да влезе в сила нова регулаторна процедура за изпитване, използвана за измерване на емисиите на CO2 и разхода на гориво на лекотоварни превозни средства, Хармонизираната в световен мащаб процедура за изпитване на лекотоварни превозни средства (WLTP), която ще замени съществуващия остарял Нов европейски цикъл на движение (NEDC). 
            
            
               WLTP се очаква да осигури по-представителни за действителните условия на шофиране стойности на емисиите на CO2 и на разхода на гориво . Целите за емисиите на CO2, предвидени в Регламент (ЕС) № 510/2011, са основани на емисиите, измерени при движение по NEDC. С новата процедура за изпитване нивото на емисиите ще се промени. В проекта за делегиран регламент се предвижда механизъм за преобразуване на целите за специфични емисии, основани на NEDC, в стойности по WLTP, които са със строгост, сравнима със специфицираната за цели, основани на NEDC. 
            
            
               Промяната на целите за специфични емисии, определени въз основа на WLTP, следва да се осъществи веднага щом WLTP бъде въведена напълно.
            
            
               Промяната в процедурата за изпитване ще изисква и корекции на наблюдението на техническите данни, посочено в приложение II към Регламент (ЕС) № 510/2011.
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               Проектът за регламент е резултат от тригодишна процедура, включваща консултации с широк кръг технически експерти от държавите членки, от отрасъла и НПО. Работата беше извършена в специалните работни технически групи и седем пъти беше в дневния ред на експертната група по емисиите на CO2 от моторни превозни средства през 2016 г. и 2017 г.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               Проектът за делегиран регламент изменя формулите за изчисляване на годишната цел за специфични емисии, която производителят трябва да спазва. При упражняването на това правомощие Комисията трябва да гарантира, в съответствие с член 13, параграф 6 от Регламент (ЕС) № 510/2011, че изискванията за намаление на емисиите на СО2, посочени в споменатия регламент чрез позоваване на нивата на емисии на CO2, определени в съответствие с NEDC, остават съпоставими след промяната в WLTP. 
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 2.6.2017 година
            
            
               за изменение на приложения I и II към Регламент (ЕС) № 510/2011 на Европейския парламент и на Съвета с цел адаптирането им към промените в регулаторната процедура за изпитване, която се използва за измерването на CO2 от леки търговски превозни средства
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) № 510/2011 на Европейския парламент и на Съвета от 11 май 2011 г. за определяне на стандарти за емисиите от нови леки търговски превозни средства като част от цялостния подход на Съюза за намаляване на емисиите на CO2 от лекотоварните превозни средства
                  1
               , и по-специално член 8, параграф 9, втора алинея и член 13, параграф 6, четвърта алинея от него,
            
            
               като има предвид, че:
            
            
               1)Считано от 1 септември 2017 г. Новият европейски цикъл на движение (NEDC), който понастоящем се използва съгласно Регламент (ЕО) № 692/2008
                  2
                на Комисията, ще бъде заменен с нова регулаторна процедура на изпитване, използвана за измерване на емисиите на СО2 и разхода на гориво на лекотоварни превозни средства, т. нар. Хармонизирана в световен мащаб процедура за изпитване на лекотоварни превозни средства (WLTP), посочена в Регламент  (ЕС) № [.../...]
                  3
                [Номерът да се въведе от OPOCE]  Очаква се WLTP да осигури по-представителни за действителните условия на шофиране стойности на емисиите на CO2 и на разхода на гориво. 
            
         
         
            
               2)С цел да се отчита разликата в нивото на емисиите на CO2, измерени съгласно съществуващата процедура по NEDC и новата процедура по WLTP, беше въведена методика за съпоставяне на тези стойности съгласно Регламент за изпълнение (ЕС) № [.../...]
                  4
                [Съпоставяне] [номерът да се въведе от OPOCE].
            
            
               3)Методиката за съпоставяне трябва да се използва по време на въвеждането на WLTP до края на 2020 г., за да се гарантира, че съобразяването на производителите с целите за емисиите на CO2 може да се провери въз основа на стойностите на емисиите по NEDC през този период. Вследствие на това, целите за специфични емисии на CO2, определени въз основа на WLTP, следва да се прилагат считано от календарната 2021 г.
            
            
               4)През 2020 г. емисиите на CO2 от всички нови регистрирани превозни средства трябва да се определят въз основа както на NEDC, така и на WLTP, в съответствие с методиката за съпоставяне. Чрез наблюдение и на двата вида стойности на CO2, следва да бъдат на разположение стабилни набори от данни за сравняване на нивата на емисии, произтичащи от двете процедури за изпитване. Въпросните набори от данни следва да позволяват определянето на цели за специфични емисии по WLTP, които са със строгост, сравнима с тази на определяните чрез измервания по NEDC в съответствие с изискването, посочено в член 13, параграф 6 от Регламент (ЕС) № 510/2011. 
            
            
               5)За целите на определянето на цел за специфични емисии на даден производител през 2021 г., като еталонна стойност следва да се използват средните емисии на CO2 по WLTP от новите леки търговски превозни средства, регистрирани през 2020 г. Целта за специфичните емисии следва да бъде определена посредством увеличаване или намаляване на тази еталонна стойност пропорционално на успеха на производителя в постигането на целта му по NEDC през 2020 г.
            
            
               6)С цел да се гарантира, че целите за специфичните емисии, определени въз основа на WLTP, остават съпоставими във времето, следва да се вземат предвид годишните промени в средната маса на автомобилния парк на производителя. 
            
            
               7)Към подробните данни следва да бъдат добавени редица нови параметри, които да бъдат наблюдавани след въвеждането на WLTP. В рамките на WLTP стойностите на емисиите на CO2 се изчисляват, като се вземе предвид специфичната конфигурация на всяко отделно превозно средство. С цел да се гарантира, че превозните средства могат да бъдат идентифицирани и данните да бъдат реално проверявани от производителите, както и от Комисията, е целесъобразно наблюдението да се основава на идентификационния номер на превозните средства. 
            
            
               8)Поради това приложения I и II към Регламент (ЕС) № 510/2011 следва да бъдат съответно изменени,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Приложения I и II към Регламент (ЕС) № 510/2011 се изменят в съответствие с приложението към настоящия регламент.
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 2.6.2017 година.
            
            
               
                     За Комисията
               
               
                     Председател
                     Jean-Claude JUNCKER
               
            
         
         
            
                  
                     (1)
                  
                        ОВ L , , стр. . 
               
               
                  
                     (2)
                  
                        Регламент (ЕО) № 692/2008 на Комисията от 18 юли 2008 г. за прилагане и изменение на Регламент (ЕО) № 715/2007 на Европейския парламент и на Съвета за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (ОВ L 199, 28.7.2008 г., стр. 1).
               
               
                  
                     (3)
                  
                        Регламент (ЕС) № .../... на Комисията от ... ... за допълване на Регламент (ЕО) № 715/2007 на Европейския парламент и на Съвета относно типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства, за изменение на Директива 2007/46/ЕО на Европейския парламент и на Съвета, Регламент (ЕО) № 692/2008 на Комисията и Регламент (ЕС) № 1230/2012 на Комисията и за отмяна на Регламент (ЕО) № 692/2008 (ОВ L ...,..., стр. ...).
               
               
                  
                     (4)
                  
                        Регламент за изпълнение (ЕС).../... на Комисията от ... за създаване на методика за определяне на корелационните параметри, необходими за отразяване на промяната в регулаторната процедура за изпитване и за изменение на Регламент (ЕС) № 1014/2010 (ОВ L...,... г., стр....).
               
            
      
    ---documentbreak--- 
      
         
         
            
               ПРИЛОЖЕНИЕ
            
            
               към
            
            
               Делегиран регламент на Комисията
            
            
               за изменение на приложения I и II към Регламент (ЕС) № 510/2011 на Европейския парламент и на Съвета с цел адаптирането им към промените в регулаторната процедура за изпитване, която се използва за измерването на CO2 от леки търговски превозни средства
            
            
               Приложения I и II към Регламент (ЕС) № 510/2011 се изменят, както следва:
            
            
               1)
                     В приложение I се добавят следните точки 3, 4 и 5:
            
            
               „3.
                     Еталонната цел за специфични емисии за производител през 2021 г. се изчислява както следва:
            
            
               Еталонната цел за специфични емисии по WLTP =
               
                  
            
            
               където:
            
            
                
                     са средните специфични емисии на CO2 през 2020 г., определени в съответствие с приложение XXI към Регламент (ЕС) № [.../...] [WLTP], без да се включва намалението на емисиите на CO2 вследствие на прилагането на член 12 от настоящия регламент;
            
            
               NEDCCO2 
                     са средните специфични емисии на CO2 през 2020 г., определени в съответствие с Регламент (ЕС) № [.../...] [WLTP][Съпоставяне с микробуси], без да се включва намалението на емисиите на CO2 вследствие на прилагането на член 12 от настоящия регламент;
            
            
               NEDC2020target
                     е целта за специфични емисии за 2020 г., изчислена в съответствие с точка 1, буква в) от настоящото приложение.
            
            
               4.
                     Считано от 2021 г. целта за специфични емисии за производител се изчислява както следва:
            
            
                  
                     Целта за специфични емисии= WLTPreference target + a [(Mø-M0) – (Mø2020 – M0,2020)]
            
            
            
               където:
            
            
               е еталонната цел за специфични емисии за 2021 г., изчислена в съответствие с точка 3;
            
            
               a
                     е „a“ съгласно определеното в точка 1, буква в);
            
            
               Mø
                     е средната стойност на масата (M), както е определена в точка 1, на новите регистрирани леки търговски превозни средства в съответната целева година в килограми (kg);
            
         
         
            
               M0
                     е M0 съгласно определеното в точка 1, буква в);
            
            
               Mø2020
                     е средната стойност на масата (M), както е определена в точка 1, на новите регистрирани леки търговски превозни средства през 2020 г. в килограми (kg);
            
            
               M0,2020
                     e стойността M0, която се прилага през еталонната 2020 година.
            
            
               5.
                     За производител, на когото е предоставена дерогация по отношение на цел за специфични емисии по NEDC през 2021 г., целта по WLTP във връзка с дерогацията се изчислява както следва:
            
            
            
               където:
            
            
               WLTPCO2
                     е WLTPCO2 съгласно определеното в точка 3; 
            
            
               NEDCCO2 
                     е NEDCCO2 съгласно определеното в точка 3; 
            
            
               NEDC2021target
                     е целта за специфични емисии за 2021 г., предоставена от Комисията съгласно член 11 от настоящия регламент.“; 
            
            
               2) 
                     Приложение II се изменя както следва: 
            
            
               а)
                     В част А точка 1.1 се изменя, както следва:
            
            
                  i)
                     първата алинея се изменя както следва:
            
            
               ―
                     в букви ж) и н) се добавя следният текст: 
            
            
               „(NEDC и WLTP)“;
            
            
                  
                     ―
                     добавят се следните букви:
            
            
                  
                     „п)
                     изпитвателна маса по WLTP;
            
            
               р)
                     коефициенти на отклонение и на проверка, посочени в точка 3.2.8 от приложение I към Регламент за изпълнение (ЕС) № [.../...] [Съпоставяне с микробуси];
            
            
               р)
                     Идентификационен номер на фамилията превозни средства, определен в съответствие с точка 5.0 от приложение XXI към Регламент (ЕС) № [.../...] [WLTP]“;
            
            
                  
                     ii)
                     добавя се следната алинея:
            
            
               За календарната 2017 г. данните, посочени в буква ж), що се отнася до стойностите на емисиите на CO2 по WLTP, и в буква н), що се отнася до намаляването на емисиите по WLTP, дължащо се на екоиновации, както и данните, посочени в букви п) и с), може да бъдат докладвани на доброволни начала.
            
         
         
            
               Считано от календарната 2018 година, държавите членки предоставят на разположение на Комисията, в съответствие с член 8, всички параметри, изброени в тази точка, както е посочено във формата от раздел 2 на част В от настоящото приложение.“ ; 
            
            
               б) в част В, в раздел 2, таблицата със заглавие „Подробни данни от мониторинга — запис за едно превозно средство“ се изменя, както следва:
            
            
               i)
                     буква ж) се заменя със следното:
            
            
            
                     
                        „ж)
                     
                  
                  
                     
                        Специфични емисии на CO2 (комбинирани)
                     
                     
                        Стойност по NEDC
                     
                  
               
                     
                  
                  
                     
                        Специфични емисии на CO2 (комбинирани)
                     
                     
                        Стойност по WLTP (считано от 2018 г.)“;
                     
                  
               
               ii)
                     буква н) се заменя със следното:
            
            
            
                     
                     
                        „н)
                     
                  
                  
                     
                        Код на екологичната(ите) иновация(ии)
                     
                  
               
                     
                  
                  
                     
                        Сумарно намаление на емисии на CO2 по NEDC, дължащо се на    екологичната(ите) иновация(ии)
                     
                  
               
                     
                  
                  
                     
                        Сумарно намаление на емисиите на CO2 по WLTP, дължащо се на    екологичната(ите) иновация(ии)  (считано от 2018 г.)“;
                     
                  
               
            
               iii)
                     след буква о) се добавят следните букви п), р) и с):
            
            
            
                     
                        „п)
                     
                  
                  
                     
                        изпитвателна маса по WLTP
                     
                  
               
                     
                        р)
                     
                     
                  
                  
                     
                        Коефициент на отклонение De (когато има)
                     
                  
               
                     
                  
                  
                     
                        Коефициент на проверка (когато има)
                     
                  
               
                     
                        р)
                     
                  
                  
                     
                        Идентификационен номер на фамилията превозни средства“;
                     
                  
               
               iv)
                     в забележка 1 се заличава второто изречение.